On ideaale, mille nimel tasub võidelda. On saladusi, mille nimel tasub surra. Ja on ELU.
#000000
„Lohengrin“ on Wagneri lüürilisim romantiline ooper, mille aluseks on mitmed luigerüütli legendist jutustavad tekstid ja saksa muistendid. Oma mitmekihilisuses on teos pakkunud laialdast tõlgendusvõimalust.
#000003
Kas tõeline armastus nõuab pimesi uskumist? Noort hertsoginnat Elsat süüdistatakse oma noore venna ja tulevase Brabantia troonipärija mõrvas. Ennast kaitstes kirjeldab Elsa unenägu, milles üllas rüütel saabub tema au kaitsma ja teda süüdistustest puhastama. Selsamal hetkel ilmub müstiline rüütel luige juhitud gondlil. Mees pakub end printsessi au eest võitlema ning lubab temaga abielluda tingimusel, et naine ei tohi kunagi küsida tema päritolu kohta.
#000004
Wagner seadis loo keskmesse „keelatud küsimuse“ teema ning käsitles seeläbi tema loomingus olulisel kohal olevaid küsimusi hingepuhtusest, üllusest ja naise tingimusteta ning lunastava armastuse võimalikkusest. Seda kõike vapustavalt kauni muusika saatel, mille lüürilisus, sügavus ja võimsus on kuulajaid võlunud aastasadu. Asjata ei kõla III vaatuse alguse pruudikoori muusika tänapäeval pulmatseremooniatel terves maailmas.
#000005
Michiel Dijkema: „Ooper oma valguse ja pimeduse vastanduses on ülimalt puudutav. Lohengrini maailm on karm ja poeetiline. Hea süžee ja lummav muusika loovad kaasa haarava maailma, milles külg külje kõrval eksisteerivad vägivald ja religioon. Saksa mütoloogia jumalatega seonduv maagia ja sellele vastanduvad kristlusega seotud usutavad imeteod leiavad selles muutuvas draamas oma koha. Sõjavalmidus, võimujanu, tugev armastus ja tõeline usk on seda teost kandvad jõud.“
#000006
Esitatakse saksa keeles, eesti- ja ingliskeelsete subtiitritega.
#000007
Friedrich von Telramund, Brabandi krahv
#000008